**แนวทางการดำเนินโครงการยกระดับเกษตรแปลงใหญ่ด้วยเกษตรสมัยใหม่และเชื่อมโยงตลาด**

**กรอบนโยบาย : แผนงาน 3.1**

 เกษตรอัจฉริยะ (เกษตรแม่นยำ เกษตรแปลงใหญ่ การเกษตรที่มีมูลค่าสูง) อุตสาหกรรมอาหาร Bioeconomy ท่องเที่ยวเน้นคุณภาพ Hospitality Industry เศรษฐกิจสร้างสรรค์

**วัตถุประสงค์**

 เพื่อพัฒนาศักยภาพความเข้มแข็งในการบริหารจัดการแปลงใหญ่ โดยใช้เทคโนโลยีนวัตกรรมสมัยใหม่ ต่อยอดด้านคุณภาพมาตรฐาน แปรรูป สร้างมูลค่าเพิ่ม และเชื่อมโยงการตลาด

**เป้าหมาย**

 แปลงใหญ่ 6,800 แปลง แปลงละไม่เกิน 3 ล้านบาท

**เงื่อนไขการเข้าร่วมโครงการฯ**

 1. เป็นกลุ่มแปลงใหญ่ของกระทรวงเกษตรและสหกรณ์ที่มีฐานข้อมูลในระบบ www.Co-farm.doae.go.th

 2. เป็นกลุ่มแปลงใหญ่ที่มีความเข้มแข็งและผ่านการวิเคราะห์ศักยภาพ 5 ด้าน ตามแนวทางการวิเคราะห์การจัดชั้น เพื่อเป็นฐานในการต่อยอดการพัฒนา ได้แก่

 2.1 การรวมกลุ่มเกษตรกร

 1) การรวมกลุ่มที่เป็นทางการ ได้แก่ สหกรณ์ กลุ่มเกษตรกร และวิสาหกิจชุมชน

 2) การแต่งตั้งคณะกรรมการบริหารแปลงใหญ่

 3) การกำหนดบทบาทหน้าที่ของคณะกรรมการบริหารแปลงใหญ่

 4) การกำหนดกฎระเบียบกลุ่ม

 2.2 การบริหารจัดการ

 1) การทำแผนธุรกิจในระดับกลุ่มและรายบุคคล

 2) การจัดหาปัจจัยการผลิตและการใช้เครื่องจักรกลร่วมกัน

 3) การจัดการเงินทุนและทรัพยากรของกลุ่ม

 2.3 ผลการดำเนินงาน

 1) การลดต้นทุนการผลิต

 2) การเพิ่มผลผลิต

 3) การพัฒนาคุณภาพผลผลิต

 4) การบริหารจัดการ

 5) การเพิ่มช่องทางการตลาด และ/หรือการทำเกษตรพันธะสัญญา

 2.4 การนำเทคโนโลยีและนวัตกรรมมาใช้

 1) การประสานงานกับหน่วยงานที่เกี่ยวข้องและถ่ายทอดเทคโนโลยีสู่เกษตรกร

 2) เกษตรกรได้นำเทคโนโลยี/นวัตกรรมมาปรับใช้

 2.5 ความยั่งยืนของกลุ่ม

 1) ความเข้มแข็งของกลุ่ม

 2) ความสามารถและความพร้อมของผู้จัดการแปลง/ประธานแปลงในการบริหารงานในอนาคต

 3) มีตลาดซื้อ ขายที่แน่นอน

 3. เป็นความต้องการของสมาชิกกลุ่มเกษตรกรแปลงใหญ่

 4. ควรเป็นเกษตรกรกลุ่มแปลงใหญ่ที่มีการพัฒนาร่วมกับภาคเอกชนหรือได้รับการสนับสนุนร่วมกับภาคเอกชน

**กรอบการดำเนินงาน**

1. เป็นโครงการ/กิจกรรม ที่สามารถดำเนินการได้ทันที หรือเป็นการพัฒนาต่อยอดกิจกรรม/แผนการดำเนินงานของแปลงใหญ่

 **2**. เป็นโครงการ/กิจกรรมในลักษณะ ลดต้นทุน เพิ่มผลผลิต ยกระดับคุณภาพ/มาตรฐานสินค้า และเพิ่มศักยภาพด้านการตลาด ได้แก่

 **2.1 ด้านการผลิต** : ต่อยอดทำเกษตรสมัยใหม่ โดยใช้เครื่องจักรกล เทคโนโลยี ระบบน้ำ Precision Farming โรงเรือน โรงคัดแยกผลผลิต ลานตาก ระบบบริหารจัดการน้ำ เครื่องมือ วัสดุอุปกรณ์ทางการเกษตร ทั้งนี้ ต้องมีแนวทางการบริหารจัดการการใช้เครื่องมืออุปกรณ์ต่างๆ ที่ชัดเจน

 2.**2 ด้านการพัฒนาคุณภาพ/มาตรฐาน** : ตรวจรับรองมาตรฐานการผลิต เพื่อเข้าสู่ตลาดในระดับสากลต่างๆ การจัดการคุณภาพผลผลิต การแปรรูปเพื่อสร้างมูลค่าเพิ่ม

 2.3 **ด้านการตลาด** : การพัฒนาผลิตภัณฑ์ บรรจุภัณฑ์ การสร้าง Brand ให้สามารถเข้าสู่ตลาด Online และ Offline ที่กว้างขวางยิ่งขึ้น และสร้างจุดรวบรวมกระจายผลผลิต e-Marketplace

**งบประมาณ** เงินอุดหนุนตามแผนพัฒนาศักยภาพแปลง ไม่เกินแปลงละ 3.00 ล้านบาท

**แนวทางการดำเนินงาน**

**1. แนวทางการดำเนินงาน**

 1.1 เกษตรกรกลุ่มแปลงใหญ่จัดทำเวที วิเคราะห์และประเมินที่มีศักยภาพโดยใช้แนวทางและหลักเกณฑ์การจัดชั้นคุณภาพของแปลงใหญ่ เพื่อออกแบบและวางแผนการจัดทำโครงการ พร้อมจัดทำแผนปฏิบัติงานและแผนการใช้จ่ายงบประมาณ ดังนี้

 1) ข้อมูลพื้นฐานของกลุ่ม

 - ชื่อแปลง

 - รหัสแปลง

 - ชื่อผู้จัดการแปลง/เบอร์ติดต่อ (ระบุเจ้าหน้าที่หรือเกษตรกร)

 - ชื่อประธานแปลง/เบอร์ติดต่อ

 - ผลิตสินค้าอะไร

 - จำนวนสมาชิกเท่าไร

 - พื้นที่กี่ไร่

 - ผลผลิตรวมกี่กิโลกรัม

 - ผลการจัดชั้นคุณภาพระดับอะไร

 2) กิจกรรมที่จะดำเนินการ/แผนการใช้จ่ายเงิน

 3) วัตถุประสงค์เป้าหมาย/งบประมาณที่ใช้

 4) แผนการบริหารจัดการ หมายถึง แผนการบริหารจัดการทรัพย์สิน วัสดุอุปกรณ์ เครื่องมือ
ที่ได้รับการสนับสนุนงบประมาณให้เกิดประสิทธิภาพ คุ้มค่า สร้างผลตอบแทน พร้อมทั้ง การจัดการดูแลรักษาของกลุ่ม

 5) ผลลัพธ์ : จากการปรับเปลี่ยนหรือการนำเทคโนโลยีเกษตรสมัยใหม่ที่นำมาใช้สามารถทำให้แปลงใหญ่นั้นๆ เกิดการเปลี่ยนแปลง ดังนี้

 - ผลผลิตเฉลี่ยต่อไร่เพิ่มขึ้น..............บาท

 - คุณภาพผลผลิตเพิ่มขึ้น (ระบุ)

 - ต้นทุนการผลิตลดลงเฉลี่ยต่อไร่..............บาท

 - การสร้างมูลค่าเพิ่มทางการตลาด...............บาท

 - เพิ่มช่องทางการตลาด

 1.2 คณะทำงานปฏิบัติการขับเคลื่อนงานนโยบายสำคัญและการแก้ไขปัญหาการเกษตรระดับอำเภอ (Operation Team : OT) พิจารณาให้ความเห็นชอบโครงการตามกรอบการดำเนินงาน และเสนอคณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคการเกษตรระดับจังหวัด (Chief of Operation : CoO)

 1.3 คณะกรรมการอำนวยการขับเคลื่อนงานนโยบายสำคัญและการแก้ไขปัญหาภาคการเกษตรระดับจังหวัด (Chief of Operation : CoO) พิจารณาอนุมัติโครงการตามที่คณะทำงานฯ ระดับอำเภอเสนอ (OT) และเสนอหน่วยงานเจ้าภาพ

**ผลผลิต** **ผลลัพธ์** **ตัวชี้วัด** พิจารณาจากรายได้ที่เพิ่มขึ้น หรือต้นทุนการผลิตที่ลดลง

**ขั้นตอนการเสนอขอโครงการฯ**

เสนอความต้องการ/โครงการ

เกษตรกรสมาชิกแปลงใหญ่/กรรมการแปลงใหญ่

หน่วยงานเจ้าภาพ

รวบรวมโครงการ

พิจารณาอนุมัติโครงการฯ

คณะกรรมการระดับจังหวัด (CoO)

|  |
| --- |
| วิเคราะห์ศักยภาพโครงการฯ |

พิจารณาให้ความเห็นชอบโครงการฯ

คณะทำงานระดับอำเภอ (OT)

หน่วยงานเจ้าภาพ